## Naredbu o određivanju terminalnih i sličnih uređaja iz područja telekomunikacija te uređaja koji se na njih priključuju koji se mogu stavljati u promet samo ako su opskrbljeni jamstvenim listom i tehn

### NN 34/2000 (29.3.2000.), Naredbu o određivanju terminalnih i sličnih uređaja iz područja telekomunikacija te uređaja koji se na njih priključuju koji se mogu stavljati u promet samo ako su opskrbljeni jamstvenim listom i tehn

# DRŽAVNI ZAVOD ZA NORMIZACIJU I MJERITELJSTVO

**702**

Na temelju članka 39. stavak 6. i članka 40. stavak
4. Zakona o normizaciji (»Narodne novine«, br. 55/96)
ravnatelj Državnog zavoda za normizaciju i mjeriteljstvo
donosi

## NAREDBU

### O ODREĐIVANJU TERMINALNIH I SLIČNIH UREĐAJA IZ PODRUČJA TELEKOMUNIKACIJA TE UREĐAJA KOJI SE NA NJIH PRIKLJUČUJU KOJI SE MOGU STAVLJATI U PROMET SAMO AKO SU OPSKRBLJENI JAMSTVENIM LISTOM I TEHNIČKOM UPUTOM TE O NAJMANJEMU TRAJANJU JAMSTVENOG ROKA I ROKA OSIGURANOG ODRŽAVANJA ZA TE UREĐAJE

1. Terminalni uređaji i slični uređaji iz područja
telekomunikacija te uređaji koji se na njih priključuju
(u daljnjemu tekstu: uređaji) koji se u smislu članka
38. stavak 1., članka 39. stavak 1. i 2. i članka
40. točka 1. Zakona o normizaciji, mogu stavljati u promet
na hrvatskome tržištu samo ako su opskrbljeni jamstvenim
listom i tehničkom uputom i ako su za njih utvrđeni
jamstveni rok i rok osiguranog održavanja jesu:

1) telefonski aparati, telefonski aparati sa spremnikom brojeva,
telefonski aparati s pokazivačem broja s kojeg se zove,
telefonski aparati s automatskom tajnicom, ISDN telefonski aparati

2) bežični telefonski analogni aparati (norma CT2),
bežični digitalni telefonski aparati (norma DECT),
bežični digitalni telefonski aparati s jednim ulazom
i više pokretnih dijelova (do 6), bežični digitalni
telefonski aparati s više ulaza (do 3) i više pokretnih
dijelova (do 8), bežični telefonski aparati sa spremnikom
brojeva, bežični telefonski aparati s pokazivačem
broja s kojeg se zove, bežični telefonski aparati
s automatskom tajnicom, bežični telefonski aparati
s faksimil uređajem u nepokretnome dijelu

3) telefonski tajnički uređaji, telefonski tajnički
uređaji sa spremnikom brojeva i pokazivačem broja s
kojeg se zove

4) pretplatničke telefonske centrale analogne i digitalne,
pretplatničke telefonske centrale s ugrađenim bežičnim
digitalnim sustavom (DECT), sustavski telefonski aparati pretplatničkih
centrala, sustavski bežični (DECT) telefonski aparati
pretplatničkih centrala

5) samostalni prijamnici/pokazivači broja s kojeg se zove,
samostalni prijamnici/pokazivači broja s kojeg se zove
s automatskim pozivnikom spremljenih brojeva

6) samostalni telefonski automatski tajnički uređaji

7) teleks adapteri za osobno računalo

8) telefaks uređaji, telefaks uređaji s telefonom, internetski
telefaks uređaji

9) telefonski aparati digitalne pokretne mreže (GSM), telefonski
aparati analogne pokretne mreže (NMT)

10) ugradivi modemi, vanjski modemi, modem telefaks, modemski
terminalni serveri, modem data/voice i ostala oprema za komunikaciju
govorom putem osobnog računala, packet switch & frame
relay usmjerivači

11) priključne kartice za ISDN

12) priključne kartice za multimediju

13) POS-terminali

14) oprema za zvučne poruke

15) dojavnički prijamnici s brojčanim pokaznikom,
dojavnički prijamnici s brojčano-slovnim pokaznikom

16) sučelja za digitalne telekomunikacijske linije

17) uređaji namijenjeni za napajanje uređaja iz odredaba
od točke 1) do 16) ove naredbe.

2. Jamstveni rok za uređaje iz točke 1. ove naredbe
ne može biti kraći od jedne godine.

3. Jamstveni rok za uređaje iz točke 1. ove naredbe
počinje teći na dan prodaje uređaja na malo.

4. Rok osiguranog održavanja za uređaje iz točke
1. ove naredbe ne može biti kraći od pet godina.

5. Davalac jamstva dužan je otkloniti kvarove i nedostatke
za uređaje iz točke 1. ove naredbe ili neispravni uređaj
zamijeniti istim takvim novim i ispravnim uređajem u roku
od 15 dana od dana kad od korisnika uređaja primi zahtjev
za izvršenje tih usluga.

6. Ova će se naredba primjenjivati na uređaje iz točke
1. ove naredbe koji se proizvedu odnosno uvezu od dana stupanja
na snagu ove naredbe.

7. Na dan stupanja na snagu ove naredbe prestaju biti na snazi
odredbe točke 1. podtočke 8) telefonski aparati
i odredba točke 2. podtočke 5) odredbe koje se odnose
na podtočku 8) »Naredbe o određivanju proizvoda
koji se mogu stavljati u promet samo ako su opskrbljeni garancijskim
listom, tehničkom uputom i popisom ovlaštenih servisa
te o najmanjem trajanju garancijskog roka za te proizvode (»Narodne
novine«, br. 53/91).

8. Ova naredba stupa na snagu osmoga dana od dana objave u »Narodnim
novinama«.

Klasa: 011-02/00-02/7
Urbroj: 558-04/3-00-1
Zagreb, 21. ožujka 2000.

Ravnatelj
Državnog zavoda
za normizaciju i mjeriteljstvo
**dr. sc. Jakša Topić, dipl. ing.,** v. r.

Naredba, NN 34/2000-702